**You may use the template below to notify parents/guardians of their student’s participation in the Spring 2017 Statewide Science Assessment administration. Please customize this letter by modifying the red fields and place the letter on school or district letterhead prior to sending. You may also use this language to post to your school or district website or distribute to parents/guardians via email.**

Chè Paran/Gadyen,

Bi lèt sa a se pou enfòme w elèv ou a pral pran “Statewide Science Assessment” (Evalyasyon Syans Atravè Eta a) nan [5yèm ane eskolè/8yèm ane eskolè] nan dat [administration day(s)/date(s)]. Evalyasyon Syans Atravè Eta a mezire akonplisman elèv 5yèm ak 8yèm ane eskolè nan “*Next Generation Sunshine State Standards” (Estanda Nouvo Jenerasyon Eta ‘Sunshine’)* nan Syans.

Evalyasyon Syans 5yèm ane eskolè atravè eta a gen ladan de (2) sesyon egzamen 80 minit sou papye, yo administre sou de (2) jou. Evalyasyon Syans 8yèm ane eskolè atravè eta a gen ladan de (2) sesyon egzamen 80 minit sou papye, yo administre sou yon (1) jou. Si oumenm oubyen elèv ou a ta renmen vin abitye avèk kalite kesyon ak fòma repons elèv ou a pral wè nan Evalyasyon Syans atravè Eta li a, gen modèl kesyon ak repons ki disponib nan <http://www.fldoe.org/accountability/assessments/k-12-student-assessment/science.stml>.

Silvouplè revize règ k ap suiv yo avèk elèv ou a anvan egzamen an:

**■ Aparèy Elektwonik**—Yo pa pèmèt elèv sèvi avèk okenn aparèy elektwonik ki gen ladan, men ki pa limite a, telefòn pòtab, telefòn “smart”, ak mont “smart”, nan kèlkeswa moman pandan egzamen an OUBYEN pandan poz (egz. ale nan twalèt), **menmlè yo fèmen yo oubyen elèv pa itilize yo.** Si yo jwenn elèv ou a avèk yon aparèy elektwonik, y ap anile egzamen li a.

**■ Deklarasyon Konpreyansyon Règleman pou Egzamen an**—Tout Egzamen Evalyasyon Syans Atravè Eta a gen ladan yon Deklarasyon Konpreyansyon sou Règleman Egzamen ki di: “Mwen konprann règleman egzamen yo fèk li pou mwen yo. Si mwen pa suiv règleman sa yo, yo ka anile nòt mwen pou egzamen an.” Anvan yo bay egzamen an, moun ki ap administre egzamen an li règleman yo pou elèv yo, e elèv yo dwe fè konnen yo konprann règleman egzamen an nan siyen anba deklarasyon ki nan liv egzamen yo a.

* **Diskite Kontni Egzamen an Aprè Egzamen**—Dènye pòsyon règleman pou egzamen yo li pou elèv yo anvan yo siyen

anba Deklarasyon Konpreyansyon Règleman pou Egzamen an di: “Akoz sekirite kontni tout evalyasyon atravè eta a,

ou pa dwe diskite oubyen devwale detay konsènan tèks oubyen kesyon aprè egzamen an. Sa gen ladan nenpòt kalite kominikasyon elektwonik, tankou ‘‘texting’’ (voye tèks), lèt elektwonik, oubyen poste enfòmasyon sou Entènèt, pa egzanp, sou sit Entènèt tankou ‘‘Facebook,’’ ‘‘Twitter,’’ oubyen ‘‘Instagram.’’  Silvouplè asire w elèv ou a konprann, ‘‘diskite’’ kontni egzamen yo gen ladan nenpòt kalite kominikasyon elektwonik, tankou voye tèks, lèt elektwonik, oubyen poste enfòmasyon sou ‘‘blogs’’ oubyen sit Entènèt medya sosyal yo. **Menmlè elèv pa dwe pataje enfòmasyon sou kontni egzamen ki sekirize aprè egzamen, règ sa a pa fèt pou anpeche elèv diskite eksperyans yo fè nan egzamen yo avèk paran/fanmi yo.**

**■ Travay Endepandan**—Elèv yo responsab pou fè pwòp travay yo pandan egzamen an e pou yo pwoteje repons yo pou lòt moun pa wè yo. Si yo jwenn elèv ap triche pandan egzamen, yo ap anile egzamen yo a. “Florida Department of Education (FDOE)” anplwaye yon konpayi sekirite egzamen, “Caveon Test Security” (Sekirite Egzamen Caveon), pou analize rezilta egzamen elèv yo pou detekte modèl repons ki parèt etranj tèlman yo sanble. Yo ap anile rezilta elèv nan yon lekòl yo jwenn avèk modèl repons ki ekstrèmman sanble.

* **Kite Kanpous la**— Si elèv ou a kòmanse yon sesyon egzamen e kite kanpous la anvan li fini l (pou repa midi, yon randevou,

oubyen maladi eks.), **yo pap** kite l retounen nan sesyon egzamen sa a. Si elèv ou a pa santi l byen jou egzamen an, li ka pi bon pou l tann e pran egzamen an nan yon jou ratrapaj. Silvouplè sonje pou w pa pran randevou nan jou egzamen yo.

* **Akomodasyon pou Egzamen**— Si elèv ou a gen yon “Individual Education Plan (IEP)” (Plan Edikasyon Endividyèl), plan Seksyon 504, oubyen “English Language Learner (ELL)” (Moun ki Ap Aprann Lang Anglè), silvouplè kontakte lekòl la pou diskite akomodasyon pou egzamen yo pral bay elèvou a.

Si w gen nenpòt kesyon ki gen rapò ak administrasyon egzamen sa a, ou ka kontakte [School Contact] nan [Contact Information]. Pou plis enfòmasyon konsènan pwogram evalyasyon atravè eta a, vizite sit Entènèt FDOE a nan <http://www.fldoe.org/accountability/assessments/k-12-student-assessment>.

Mèsi dèske w sipòte e ankouraje elèv ou a pou li fè maksimòm efò pandan administrasyon egzamen sa a.

Sensèman,

[Principal Name]